Nafn hins nýja íslensks lággjaldaflugfélags er Play og einkennislitur félagsins er rauður . „ Við erum íslenskt félag , með höfuðstöðvar á Íslandi og munum ráða starfsfólk á íslenskum samningum , “ sagði Arnar Már Magnússon , forstjóri Play , á blaðamannafundi rétt í þessu . „ Liturinn táknar bæði ástríðuna sem liggur að baki félaginu og vísar líka til eldfjallaeyjunnar Íslands , “ sagði Arnar Már sem segir félagið vera á lokametrunum með að fá flugrekstrarleyfi , bókunarvélin væri klár og heimasíðan kæmi í loftið von bráðar . Arnar Már sagði félagið ætla að leggja áherslu á einfaldleika og þannig tryggja að hagstætt verð frá fyrsta degi . Hann sagði jafnframt að félagið ætli að gefa eitt þúsund flugmiða á vefsíðu sinni . Nú þegar sé hægt að skrá sig á vefsíðu félagsins flyplay.com . Arnar Már er forstjóri Play eins og áður sagði . Sveinn Ingi Steinþórsson er fjármálastjóri félagsins . Auk þeirra eru Þóroddr Ari Þóroddsson og Bogi Guðmundsson einnig meðal stofnenda Play . Arnar már og Sveinn Ingi voru lykilstarfsmenn í Wow ; Sveinn Ingi var yfirmaður hagdeildar Wow og sat í framkvæmdastjórn félagsins og Arnar Már Magnússon var framkvæmdastjóri flugrekstrarsviðs . Félagið mun fljúga Airbus A 320. „ Þessar vél henta ákaflega vel aðstæðum eins og þær eru hér á landi . Þær eru mjög sparneytnar og flugdrægni passar okkur vel , “ segir Arnar Már og bætir við að til að byrja með muni félagið leigja tvær slíkar vélar en með vorinu sé stefnan að fjölga vélunum upp í sex . Arnar Már segir flugáætlun félagsins ekki vera fullmótaða en liggi þó fyrir í stórum dráttum . Markmiðið er að tengja Norður Ameríku og Norður Evrópu . Til að byrja með yrði flogið til sex áfangastaða í Evrópu , helstu borga álfunnar og svo hugsanlega til sólarstaða . Næsta vor er fyrirhugað að hefja flug til Norður Ameríkju . Innan þriggja ára stefna stjórnendur félagsins á að flotinn telji 10 vélar . Arnar segir fjármögnun félagsins vera lokið . Áhersla sé á fjármögnun til lengri tíma og það hafi tekist í samvinnu við breskan fagfjárfestasjóð . Þá hafi félagið Íslensk verðbréf komið að fjármögnunni , en 80% hennar komi erlendis frá og 20% innanlands .